Akademický senát STU

05. 11. 2018

**Návrh na vymenovanie na uvoľnené miesto**

**člena Disciplinárnej komisie**

**Slovenskej technickej univerzity v Bratislave**

Predkladá: **prof.h.c. prof. Ing. Robert Redhammer, PhD.**

 rektor

Vypracoval: **doc. Ing. Daniela Špirková, PhD.**

zástupkyňa riaditeľa ÚM STU

**Mgr. Marianna Michelková,**

ÚVaSŠ

Zdôvodnenie: v zmysle § 13 ods. 2 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej tiež ako „zákon č. 131/2002 Z. z.“) a  čl. 7 bod 2 v spojení s bodom 6 Disciplinárneho poriadku Slovenskej technickej univerzity v Bratislave pre študentov

Návrh uznesenia: Akademický senát STU podľa § 13 ods. 2 zákona č. 131/2002 Z. z. schvaľuje „Návrh na vymenovanie na uvoľnené miesto člena Disciplinárnej komisie Slovenskej technickej univerzity v Bratislave“

1. bez pripomienok
2. s pripomienkami

**Návrh na vymenovanie na uvoľnené miesto**

**člena Disciplinárnej komisie**

**Slovenskej technickej univerzity v Bratislave**

Rektor Slovenskej technickej univerzity v Bratislave (ďalej len „STU“) v zmysle § 13 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a čl. 7 bod 2 v spojení s bodom 6 Disciplinárneho poriadku STU pre študentov

podáva

nasledovný návrh na vymenovanie na uvoľnené miesto člena Disciplinárnej komisie STU, ktorá prerokúva disciplinárne priestupky študentov STU, ktorí nie sú zapísaní na žiadnom študijnom programe uskutočňovanom na fakulte STU; to znamená študentov, ktorí sú zapísaní na študijných programoch uskutočňovaných na Ústave manažmentu STU:

**Bc. Barbora Brestovská**, študentka II. stupňa štúdia na uvoľnené miesto po zaniknutí jej pôvodného členstva, ktoré zaniklo podľa čl. 7 bod 4 písm. c) Disciplinárneho poriadku STU dňom skončenia I. stupňa štúdia, to je 20. 06. 2018.

Nový člen Disciplinárnej komisie STU sa v súlade s článkom 7 bod 6 Disciplinárneho poriadku STU pre študentov vymenúva na dobu od 06. novembra 2018 do 14. novembra 2021 (vrátane), t. j. na dobu odo dňa nasledujúceho po dni schválenia návrhu Akademickým senátom STU do konca funkčného obdobia člena Disciplinárnej komisie STU, ktorého členstvo zaniklo.